Na temelju Opće Uredbe o zaštiti podataka (EU2016/679) i članka 65. Statuta Osnovne škole „Dobriša Cesarić“ Požega, i nakon prethodnog savjetovanja s sindikalnim povjerenikom u funkciji Radničkog vijeća, Školski odbor na sjednici održanoj dana 30. siječnja 2019. godine, donio je

PRAVILNIK O KORIŠTENJU SISTEMA VIDEONADZORA

U ŠKOLI

1. OPĆE ODREDBE

Članak 1.

Ovim Pravilnikom o videonadzoru u školi ( u daljnjem tekstu :Pravilnik)regulirano je : prikupljanje, obrada i čuvanje osobnih podataka korištenjem sistema video nadzora.

Osnovna škola „Dobriša Cesarić“ Požega ( dalje u tekstu: Škola) prikupljanja osobne podatke korištenjem sistema video nadzora koji bilježi podatke izgleda i kretanja osoba. Opseg prikupljanja i daljnje obrade podataka korištenjem sistema video nadzora je ograničen na ispunjavanje svrhe iz stavka 1. ovog Pravilnika.

Ovaj Pravilnik primjenjuje se na odgovarajući način sukladno zakonskim i podzakonskim aktima kojima se uređuje materija zaštite osobnih podataka i provedba tehničke zaštite.

Izrazi koji se koriste u ovom pravilniku, a koji imaju rodno značenje, bez obzira na to jesu li korišteni u ženskom ili muškom rodu, obuhvaćaju na jednak način ženski i muški rod.

1. SVRHA VIDEO NADZORA

Članak 2.

Škola koristi video nadzor na adresi Slavonska 8, Požega, zbog sigurnosti učenika, radnika, stranaka i imovine Škole, a posebno radi zaštite one imovine za koju je zakonom određeno da se trajno čuva, te imovine koja služi kao baza za pohranjivanje i obradu podataka.

Sistem video nadzora koristi se i za sprečavanje protupravnih radnji usmjerenih prema školskoj imovini.

1. OPSEG , NAČIN I VRIJEME ČUVANJA PODATAKA

Članak 3.

U svrhu iz članka 1. stavka 1. ovog Pravilnika u obavljanju sistema video nadzora su prostori koji se nalaze neposredno oko Škole, ( vanjski prostor škole), školsko parkiralište, ulazna i izlazna vrata u školi,

Video nadzorom nisu pokriveni školski dijelovi hodnika, prostori učionica, kabineta, školska kuhinja i blagavaonica, školska knjižnica, zbornica, uredi ravnatelja, tajnika, računovodstva, blagajne, pedagoga, psihologa, socijalnog pedagoga , prostora koji koriste domar i spremačice, sanitarne prostorije učenika i učitelja kao ni podrumski prostor.

Podaci prikupljeni korištenjem sistema video nadzora , nalaze se na snimaču koji se nalazi u uredu ravnatelja škole.

Pristup podacima odnosno uvid u sadržaj nastao korištenjem video nadzora ima ravnatelj škole i osobe koje ravnatelj pismeno ovlasti sukladno ovom Pravilniku.

Pristup podacima odnosno uvid u sadržaj nastao korištenjem sistema video nadzora na druge medije kao i daljnje korištenje i dopuštenje su isključivo u slučajevima određenim zakonom.

Članak 4.

Podaci prikupljeni korištenjem sistema video nadzora automatski se čuvaju na samom video uređaju 5 dana, u slučaju potrebe mogu se snimiti na USB uređaj te se čuvaju najduže 30 dana, a nakon protoka toga vremena podaci se brišu ili uništavaju na drugi odgovarajući način.

U slučaju opravdane potrebe ,a u svrhu dokazivanja, ravnatelj škole, može u svakom pojedinom slučaju odlučiti da se podaci čuvaju i duže od vremena navedenog u stavku 1. ovog članka.

Odredbe stavka 1. ovog članka ne odnose se na počinjeno kazneno djelo, počinjenu štetu ili uništavanje imovine te slično, kada se prikupljeni podaci o takovom događaju mogu čuvati kao dokazni materijal, te na pisani zahtjev ustupiti pravosudnim i policijskim tijelima.

1. ZAŠTITA PRAVA UČENIKA, RADNIKA I DRUGIH OSOBA

Članak 5.

Ravnatelj škole dužan je osigurati da se na vidljivom mjestu pri ulasku u školski prostor istakne obavijest da se prostor nadzire sustavom vide zaštite.

Ravnatelj i osobe koja koje dođu u kontakt sa snimanim materijalom , ne smiju koristiti podatke o osobama prikupljene sistemom video nadzora izvan njihove zakonske namjene.

V. ZAVRŠNE ODREDBE

Članak 6.

Ovaj Pravilnik stupa na snagu danom objave na oglasnoj ploči škole.

Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_

Marija Glibo Čuljak, prof.

Ovaj Pravilnik objavljen je na oglasnoj ploči škole dana \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Klasa:003-05/19-01/01

Urbroj:2177-11-01-19-01

Požega, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ravnateljica škole:

\_\_\_\_\_\_\_\_\_\_\_\_\_\_\_\_\_\_\_\_\_\_

Zvjezdana Krip, prof.